section_heading: 4. Dani zagrebačke arhitekture 2014.
paragraph_text: Problem poslovne arhitekture promatran je kroz tri različitih gledišta van same discipline arhitekture: ekonomsko-tržišnog; tehnološkog i organizacijskog; te antropološkog i sociološkog, a potencijal krize pokušali smo promatrati kao pokretač nekih novih odnosa i procesa u društvu s kojima, pod uvjetom da ih razumije i anticipira, arhitektura može dobiti novi zamah i polet. Međutim da bi se problem sagledao drugačije, nužno je promijeniti kut gledanja. Nakon redovnog programa uslijedila je svečana promocija počasnih članova Društva arhitekata Zagreba koji su svojim radom zadužili arhitektonsku struku i Društvo. Zadnji dan programa uslijedio je stručni obilazak u skladu s temom Potencijal krize – Poslovna arhitektura, a obilazili smo recentne primjere ovog područja.